সোমবার থেকে মেলবোর্নে শুরু হচ্ছে আইটিটিএফ ওয়ার্ল্ড ট্যুর অস্ট্রেলিয়ান ওপেন। তাতে যোগ দিতে রোববার দিল্লির ইন্দিরা গান্ধী আন্তর্জাতিক বিমানবন্দর থেকে বিমান ধরার কথা ছিল ভারতের ১৭ জন প্রতিযোগীর। তবে মেলবোর্ন রওনা হতে পেরেছেন দলের ১০ জন খেলোয়াড়। এয়ার ইন্ডিয়া কর্তৃপক্ষ বাকিদের দীর্ঘক্ষণ দাঁড় করিয়ে রাখার পর জানায়, বিমানে অতিরিক্ত বুকিং করা হয়েছে। এর ফলে মনিকা ছাড়াও দলের সঙ্গে অস্ট্রেলিয়া পাড়ি দিতে পারেননি শরত কমল, মৌমা দাস, মধুরিকা পাটকর, হরমীত দেশাই, সুতীর্থ মুখোপাধ্যায় ও সাথিয়া জ্ঞানশেখরন।